kardosdrur/scandi-wiki huggingface dataset:
Ten Feet High

Ten Feet High er Andrea Corr's debutalbum som soloartist. Oprindeligt skulle det hedde Present, og det blev produceret af Nellee Hooper, og U2, Gwen Stefani, Madonna og Björk bliver også krediteret. Anne Dudley og Michael Jennings stod for strengearrangementet. Det blev udgivet d. 25. juni 2007 med singlen "Shame on You (to Keep My Love from Me)", som blev udgivet 18. juni 2007.

Alle sangene på albummet er komponeret af Andrea selv bortset fra coverversionen af Squeezes hit "Take Me I'm Yours".

Salgstallene har generelt været dårlige på trods af store salgsfremstød for albummet og generelt gode anmeldelser. Det lykkedes ikke at komme ind på hitlister i Europa og Australien hvor den toppede som #98 på Australisk ARIA Album Chart. Albummet nåede #38 i Storbritannien men røg hurtigt ud af hitlisten. Albummet solgte godt i Spanien, hvor det kom ind i top 10 i den første uge efter udgivelsen.

Spor

Udgivelseshistorie 
 Japan: 21. juni 2007
 Irland: 22. juni 2007
 Storbritannien/Europa: 25. juni 2007
 Canada: 26. juni 2007
 Finland: 27. juni 2007
 Tyskland: 29. juni 2007
 Østrig 23. juli 2007
 New Zealand 7. august 2007
 Spanien: 21. august 2007
 Portugal: 27. august 2007

Charts

Noter 

Debutalbum fra 2007
Andrea Corr-album
Heinade

Heinade er en kommune i den østlige del af Landkreis Holzminden i den tyske delstat Niedersachsen, med 905 indbyggere (2012), og er en del af amtet Eschershausen-Stadtoldendorf.

Geografi 
Heinade ligger mellem byerne Dassel mod sydøst, Holzminden mod vest og Stadtoldendorf mod nord, ved østenden af Naturpark Solling-Vogler. Kommunen ligger nord for Solling, sydsydvest for højdedraget Holzbergs og vest for Amtsberge. Kommunen ligger i kildeområdet for Spüligbachs, et nordvestligt tilløb til floden Ilme.

Inddeling 
I kommunen ligger de tre landsbyer:
 Heinade
 Hellental
 Merxhausen

Eksterne kilder/henvisninger 

 Officielt websted
Holzen

Holzen er en kommune i den østlige del af Landkreis Holzminden i den tyske delstat Niedersachsen, med 619 indbyggere (2012), og er en del af amtet Eschershausen-Stadtoldendorf.

Eksterne kilder/henvisninger 

 Officielt websted
Sharon Corr

Sharon Helga Corr (født 24. marts 1970 i Dundalk, Irland) er musiker og medlem af det irske pop-rock band The Corrs. Hun spiller violin og synger baggrundsvokal. Hun er den næstældste i søskendeflokken på fire som også udgør The Corrs.

Hendes debutsingle, "It's Not a Dream", blev udgivet den 29. august og 31. august 2009 i henholdsvis Irland og Storbritannien.

Privat har hun siden 2001 været gift med Gavin Bonnar fra Belfast. De har to børn sammen; en søn og en datter.

Diskografi

Studiealbums

Singler

Gæsteoptrædender 
1999: "Rendez-vous à Paris" (Jean Michel Jarre)
2008: "First Love – Songs from the British Isles" (Bryn Terfel)
2009: "Amarrado a Tí" (Alex Ubago)
2015: "Black is the Colour" (Damien Leith)

Referencer 

Musikere fra Irland
The Corrs
Personer tildelt Order of the British Empire
Sweco architects

Sweco Architects er Nordens og en af Europas største arkitektvirksomheder med ca. 750 arkitekter, landskabsarkitekter og planlæggere, heraf ca. 120 i Øresundsregionen. I alt er der ansat 17.500 personer i Sweco globalt. Sweco arbejder med bæredygtigt byggeri i forhold FNs 17 verdensmål 

Sweco Architects er en del Sweco gruppen, som er et internationalt rådgivningsfirma og ingeniørfirma. Sweco Danmark har hovedkvarter i Ørestaden.

Kilder og henvisninger 

Arkitektvirksomheder
Ingeniørvirksomheder fra Sverige
Konsulentvirksomheder fra Sverige
Adolf Delcomyn

Ernst Adolf Joseph Delcomyn (2. januar 1828 i Odense – 9. marts 1913 i London) var en dansk købmand og generalkonsul for det danske konsulat i London. Adolf Delcomyn var broder til bøssemager Carl Heinrich Delcomyn.

Adolf Delcomyn fik kun en begrænset skolegang og rejste i 1849 til Hamborg for at søge videre uddannelse og fik her plads hos Henrik Pontoppidan og efter nogen tids forløb hos dennes kompagnon Regnar Westenholz i London. I denne periode stod den engelske kornhandel i et stort opsving, fordi en korntold blev afskaffet i 1849. I 1854 startede Delcomyn. sammen med sin fire år ældre bror Frederik firmaet Fr. & A. Delcomyn. firmaet blev hurtigt en meget anselig forretning i både danske og svenske landbrugsprodukter. Adolf Delcomyn var lederen i firmaet og formået at tilpasse virksomheden skiftende tider og forhandlede flere forskellige landbrugsprodukter fra kreaturer til smør.

Adolf Delcomyn nød stor respekt og hengivenhed, og forstod at gøre sig bemærket, hvilket bevirkede, at han 1883 ved generalkonsul Anders Westenholz' fratræden blev udnævnt til dansk generalkonsul. Dette embede bestred han indtil 1903. Dette kom i stand blandt andet på grund af indtrængende henstilling fra danske provinskøbmænd støttet af københavnske kolleger samt medlemmer af den danske koloni i London.

Han var således hjælpsom over for de mange mennesker, som søgte hans bistand og råd, hans instruktive årsberetninger til udenrigsministeriet og viste stor interesse for Den skandinaviske understøttelsesforening og Den Danske kirke i London. Også dronning Alexandra havde i Adolf Delcomyn en fortrinlig rådgiver og hjælper ved sit store velgørenhedsarbejde for danskere i England. Adolf var dansker og havde en stor kærlighed til sit fædreland Danmark, og særligt hans fødeby Odense blev betænkt med gaver fra hans hånd. Særligt Odense Museum fik donationer.

Kilder 

 
 

Konsuler fra Danmark
Kommandører af 1. grad af Dannebrog
Personer fra Odense
Danskere i 1800-tallet
Danskere i 1900-tallet
Filantroper fra Danmark
Grosserere fra Danmark
Prinsesse Leonore af Sverige

Prinsesse Leonore af Sverige, hertuginde af Gotland (Leonore Lilian Maria, født 20. februar 2014), er prinsesse af Sverige og hertuginde af Gotland.

Prinsesse Leonore er datter af prinsesse Madeleine, hertuginde af Hälsingland og Gästrikland, og hendes mand, Christopher O'Neill. Hun blev født i New York på Weill Cornell Medical Center, USA  med sin far til stede.. En 21-salut blev fyret af i Stockholm for at fejre hendes fødsel. Hendes navn og titlerne blev afsløret, da hendes bedstefar, kong Carl XVI Gustaf, mødte kabinettet den 26. februar 2014. På dette tidspunkt blev det også meddelt, at prinsesse Leonore er i arvefølgen til tronen. For at være berettiget skal hun opdrages som et medlem af den svenske kirke og opholde sig i Sverige i løbet af sin opvækst.

Dåb 
Prinsesse Leonore blev den 8. juni 2014 døbt i Slottskyrkan på Drottningholm Slot. Hendes seks faddere er hendes moster Kronprinsesse Victoria, sin mors fætter Patrick Sommerlath, sin mors veninde Louise Gottlieb, sin faster Tatjana d'Abo, sin faster Natascha Abensperg und Trauns mand Ernst Abensperg und Traun og sin fars barndomsven Alice Bamford. Ved dåben blev prinsesse Leonore tildelt Serafimerordens insignier.

Navnene 
Forældrene valgte Leonore som tiltalenavn. To andre kongelige i Europa bærer navnet: Leonor af Spanien og Leonore af Orange-Nassau. Tidligere har det kun været båret af det svenske kongehus i det længere form: Eleonora. Lilian er navngivet efter prinsesse Lilian, babyens morfars onkels kone, og Maria efter Prinsesse Leonores farmor.

Titler, ordner og dekorationer

Titler og prædikater 
 20. februar 2014 - 6. oktober 2019: Hendes kongelige højhed Prinsesse Leonore af Sverige, Hertuginde af Gotland
 7. oktober 2019 - nu : Prinsesse Leonore, Hertuginde af Gotland

Svenske ordner og dekorationer 
 Ledamot og Kommendör af Kungl. Maj: ts orden, der regnes fra fødselen, blev tildelt insignierne ved sin dåb den 8. juni 2014.

Anetavle 
Prinsesse Leonore deler i sagens natur aner med sine søskende Prins Nicolas af Sverige og Prinsesse Adrienne af Sverige.

Referencer

Eksterne henvisninger 
 

Personer fra New York City
Prinsesser fra Sverige
Huset Bernadotte
Hertuginder af Gotland
Allround-VM i hurtigløb på skøjter 1895

Verdensmesterskabet i hurtigløb på skøjter 1895 var det sjette VM i hurtigløb på skøjter. Mesterskabet blev afviklet den 23. - 24. februar 1895 på søen Mjøsa ved Hamar, Norge med deltagelse af 18 løbere fra Norge, Sverige og Holland.

Der blev løbet fire distancer, og for at vinde verdensmesterskabet skulle en løber vinde tre af de fire distancer:
 500 meter
 10.000 meter
 1500 meter
 5000 meter

Verdensmesterskabet blev vundet af hollænderen Jaap Eden, som vandt tre af de fire distancer: 10.000 m, 1500 m og 5000 m. Hans tider i 1500 m-heatet (2:25,4) og 10.000 m-løbet (17:56,0) var endvidere nye verdensrekorder, og 1500 m-tiden gentog han i finalen. Han havde endvidere bedste tid i indledende heat på 500 m-distancen, men i finalen blev han kun nr. 2. Det var anden gang, at Jaap Eden blev verdensmester. Den første titel havde han vundet i 1893.

Resultater 

På 500 m og 1500 m-distancerne blev der først løbet indledende heats, hvorefter løberne med de fire bedste tider gik videre til finalen.

  * = Faldt
 DNF = Fuldførte ikke
 DNS = Startede ikke
 NC = Ikke klassificeret
Kilde: SpeedSkatingStats.com

Referencer 

VM i hurtigløb på skøjter
Sport i 1895
Sport i Norge
Caspar Christian Hoffmann

Caspar Christian Hoffmann (1839 i Vindinge ved Roskilde – 1893) var en dansk komponist. Hoffmann var organist i Næstved og Herlufsholm.

Fra 6. september 1858 til 31. december 1866 var Hoffmann tredjelærer ved kommuneskolen. Dernæst blev han sang- og musiklærer på Herlufsholm 1867. Hoffmann var desuden organist ved Skt. Peder Kirke 1858-1880 samt organist ved Herlufsholm Kirke 1881.

Hoffmann skrev i 1878 melodien til Hil dig Frelser og forsoner (nr. 192 i Den Danske Salmebog, DDS) med tekst af N.F.S. Grundtvig samt melodien til DDS nr. 612 Den store Mester kommer også fra 1878 med tekst af B.S. Ingemann.

Hans navn staves oftest forkert i salmebogen med kun et n.

Han var fætter til skolemanden Anton Hoffmann.

Referencer 

Organister fra Danmark
Komponister fra Danmark
Danskere i 1800-tallet
Romantikkens komponister
Lærere fra Danmark
Skallerød Smørsten

Skallerød Smørsten er en sagnsten i Gribskov, lidt vest for Nødebo i Hillerød Kommune. Sagnet siger at stenen vender sig, hvis den lugter nybagt brød eller nykærnet smør. Stenen, som er jordfast, er 4 meter lang, 2,5 meter bred og 1,8 meter høj i nordsiden. Det er åbenbart en offersten, som man har ofret smør og brød til.

Kilde 
 Mads Lidegaard: Danske sten fra sagn og tro, s. 44-45, Nyt Nordisk Forlag Arnold Busck 1994,

Eksternt link 
 Skallerød Smørsten på Fund og Fortidsminder

Sten
Hillerød Kommunes geografi
EM i hurtigløb på skøjter 1891

Europamesterskabet i hurtigløb på skøjter 1891 var det første EM i hurtigløb på skøjter, og mesterskabet blev afviklet den 23. - 24. januar 1891 på Heiligengeistfeld i Hamburg, Tyske Kejserrige med deltagelse af 16 løbere fra fem nationer. Mesterskabet anses for uofficielt, fordi det ikke blev arrangeret af International Skating Union, som først blev stiftet i 1892.

Der blev løbet tre distancer, og for at vinde europamesterskabet skulle en løber vinde alle tre distancer:
 ⅓ mile (536 m)
 1 mile (1609 m)
 3 miles (4828 m)

De tre løb fik imidlertid tre forskellige vindere. Svenskeren Oscar Grundén vandt ⅓ mile-løbet i tiden 55,2 sekunder, nordmanden Adolf Norseng vandt 1 mile-løbet på 2:59,8, mens 3 miles-løbet blev vundet af tyskeren August Underborg i tiden 11:53,8. Eftersom ingen af løberne opnåede de tre påkrævede distancesejre, blev der ikke kåret nogen europamester.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

1891
Sport i 1891
Sport i Hamborg
Dansk Normalnul

Dansk Normal Nul, DNN, angiver havoverfladens gennemsnitlige niveau i Danmark. Det er nulpunkt for angivelse af koten for bestemte terrænpunkter, eksempelvis koten for en søbred. For eksempel er vandspejlskoten for Furesø 20,5 meter over DNN.

DNN er i dag erstattet af Dansk Vertikal Reference 1990, DVR90.

Dansk Normalnul GradMåling, DNNGM 
I årene 1885-1905 gennemførte Den danske Gradmaaling et præcisionsnivellement langs de vigtigste hovedveje i Danmark. Præcisionsnivellementet blev sat i forbindelse med Meteorologisk Instituts vandstandsmålere 10 steder i landet. Ud fra nivellementet og vandstandsregistreringerne fastlagde man Dansk Normalnul for Danmark, kaldet DNNGM. Niveauet er repræsenteret ved en kote til normalhøjdepunktet i Århus Domkirkes østlige ende på 5,6150 m.

Dansk Normalnul Geodætisk Institut, DNNGI  
Da Danmark vipper ved at Skagen hæver sig og Sønderjylland synker, ændres Normalnul hele tiden. Fra  1940 til 1953 foretog Geodætisk Institut derfor et nyt landsdækkende præcisionsnivellement. Dette nivellement blev ikke knyttet til vandstandsmålinger, men man valgte at fastholde Normalhøjdepunktets kote på 5,6150 m, dette præcisionsnivellement kaldes DNNGI. Dette dækker de større øer, men bruges ikke i Jylland.

Københavns nul KN 
Københavns nul, KN, er ældre end både DNNGM og DNNGI, idet det første nulniveau for København blev defineret ud fra vandstandsmålinger i perioden 1817-1832. Dette blev revideret sidst i 1977.

Mindre øer  
Lokalt på mindre øer er nulniveauet fastlagt ved hjælp af vandstandsmålinger over en kortere periode.

Kilder og ekstene henvisninger 
 DNN archive.is
 Referencenet i Danmark og Grønland 

Landmåling
Normalnul
Purikura

, kort for , er små selvklæbende fotos, der laves i særlige fotoautomater, og som man kan udsmykke ved optagelsen med forprogrammerede billeder, tekst mv.

Purikura findes primært i Japan, og ordet purinto kurabu er da også den japanske måde at læse det engelske ord print club. I lighed med karaoke, der også er populært blandt japanere, handler det imidlertid kun ikke om sluproduktet for brugerne. I stedet har de ofte kunder meget mere sjov med at dekorere optagelserne sammen og bytte billeder med hinanden.

De første purikura-automater blev udviklet af Atlus og Sega og kom på markedet i juli 1995.

Purikura-automater 
Automaterne hvor man laver purikura er selvstændige maskiner, der ved første øjekast ligner en almindelig fotoautomat med en offentlig tilgængelig kabine og et lukket teknikskab med kamera, computersystem og printer. Men hvor fotoautomater normalt kun er beregnet for en person, så kan en purikura-automat afhængig af udformning have plads til helt op til ti personer ad gangen, og ofte er der en hel bænk til rådighed. I nogle automater finder man også parykker og andet cosplay-udstyr, som brugerne kan more sig med at have på, når de tager billederne.

Før fotografering vælger man belysning, baggrund, scene osv., hvorefter man så lader sig fotografere. Har man fået lavet seks fotos, fortsætter man i en "sidekabine". Her vælger man størrelse på billederne og dekorerer dem med forskellig tekst, små tegninger og andet, som er indprogrammeret i computersystemet til netop dette formål. Slutteligt får man så printet de ønskede fotos. Afhængig af den valgte størrelse, kan der være op til 32 små fotos på et ark.

Purikura er meget populært i Japan, og der findes dårligt nok et Game Center uden purikura. Især de japanske skolepiger benytter systemet og bytter de små fotos med hinanden. I vesten finder man til gengæld kun få purikura-automater.

Litteratur 
 Daisuke Okabe, Mizuko Ito, Jan Chipchase, Aico Shimizu: The Social Uses of Purikura: Photographing, Modding, Archiving, and Sharing.  (PDF; 643 kB) - Principerklæring for workshoppen Pervasive Image Capture and Sharing  som del af Eighth International Conference of Ubiquitous Computing. Orange County, Californien, 17.-21. september 2006. (PDF-Datei, englisch)

Eksterne henvisninger 

Kultur i Japan
Fotografi
Selvbetjeningsautomater
Baderåd

Baderåd er et sæt råd for at forbedre sikkerheden ved svømning og ophold ved stranden og andre steder med vand.

De 5 baderåd 

I Danmark er der et sæt officielle baderåd, der er udviklet af Trygfonden og Dansk Svømmeunion i 2005.
 Lær at svømme
 Gå aldrig alene i vandet
 Læs vinden og vandet
 Lær stranden at kende
 Slip ikke børnene af syne

Andre gode baderåd 
 Bad kun hvor det er tilladt
 Gå ikke længere ud end til navlen
 Lav kun hovedspring, hvis der er dybt nok
 Bad ikke hvis du er påvirket af alkohol eller euforiserende stoffer
 Hvis du begynder at fryse, skal du gå op på land

Se også 
 TrygFonden Kystlivredning
 Youtube.com - Video om de 5 baderåd

Kilder 
 Respektforvand.dk
 Rådet for større badesikkerhed

Åbent vand-svømning
Badning
Tølløse Kirke

Tølløse Kirke er en landsbykirke fra 1100-tallet. Kirken ligger i Gammel Tølløse i Tølløse Sogn ca. to kilometer vest for stationsbyen Tølløse i Holbæk Kommune, Region Sjælland.

Eksterne henvisninger 
 Kirkens historie - fra kirkens hjemmeside.
 Tølløse Kirke hos KortTilKirken.dk
 Tølløse Kirke i bogværket Danmarks Kirker (udg. af Nationalmuseet)

Kirker i Holbæk Kommune
Kirker i Holbæk Amt
Kirker i Roskilde Stift
Kirke
EM i hurtigløb på skøjter 1892

Europamesterskabet i hurtigløb på skøjter 1892 var det andet EM i hurtigløb på skøjter, og mesterskabet blev afviklet den 25. januar 1892 på WEV-Eisbahn i Wien, Østrig-Ungarn med deltagelse af 4 løbere fra Østrig og Bøhmen. Mesterskabet anses for uofficielt, fordi det ikke blev arrangeret af International Skating Union, som først blev stiftet senere samme år.

Der blev løbet tre distancer, og for at vinde europamesterskabet skulle en løber vinde alle tre distancer:
 ⅓ mile (536 m)
 1 mile (1609 m)
 3 miles (4828 m)

De tre løb fik imidlertid to forskellige vindere. Østrigeren Hermann Galler vandt ⅓ mile-løbet i tiden 1:10,0 minut, mens hans landsmand Franz Schilling vandt 1 mile-løbet på 3:53,2 og 3 miles-løbet i tiden 12:21,0. Eftersom ingen af løberne opnåede de tre påkrævede distancesejre, blev der ikke kåret nogen europamester.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

1892
Sport i 1892
Sport i Wien
Østersørådet

Østersørådet,(engelsk:Council of the Baltic Sea States (CBSS)), blev grundlagt i 1992; Danmark og Tyskland var i 1992 fællesskab initiativtagere til oprettelsen af det  som et regional samarbejdsforum. Hovedmålet er at binde Østersø-regionen sammen i et stadig tættere samarbejde mellem alle Østersølandene via tre langsigtede prioritetsområder: "Regional Identity", "Safe & Secure Region" og "Sustainable & Prosperous Region". Disse tre prioriterede områder sigter mod at behandle temaerne miljø, økonomisk udvikling, uddannelse, kultur, civil sikkerhed, børns rettigheder og menneskehandel. Formandskabet for organisationen roterer årligt mellem medlemslandene og den 1. juli 2019 overtog Danmark formandskabet efter Letland. Det danske formandskab løber frem til 30. juni 2020 og vil i høj grad fokusere på reformer af Østersørådet, så organisationen kan bevare sin rolle som et centralt dialogforum i regionen. 

Den 4/3/2022 blev Rusland og Hviderusland smidt ud af rådet, som følge af Ruslands invasion af Ukraine. 

Østersørådet er et samarbejde mellem Danmark, Estland, Finland, Letland, Litauen, Norge, Polen, Sverige, Island, Tyskland og Den Europæiske Union.

Elleve lande har observatørstatus: Frankrig, Ungarn, Italien, Holland, Rumænien, Slovakiet, Spanien, Ukraine, UK, USA.

Henvisninger 
 Officiel hjemmeside
Det danske udenrigsministerium: Om formandskabet 2019-2020

Noter

Eksterne links 
Officielt Websted

Internationale organisationer
Østersøen
EM i hurtigløb på skøjter 1893

Europamesterskabet i hurtigløb på skøjter 1893 var det tredje EM i hurtigløb på skøjter, og mesterskabet blev afviklet den 21. - 22. januar 1893 på West-Eisbahn i Berlin, Tyske Kejserrige med deltagelse af 13 løbere fra fem nationer. Mesterskabet regnes for det første officielle, fordi de to første mesterskaber ikke blev arrangeret af International Skating Union, som først blev stiftet i juli 1892.

Der blev løbet tre distancer, og for at vinde europamesterskabet skulle en løber vinde mindst to af de tre distancer:
 500 m
 1500 m
 5000 m

Mesterskabet blev vundet af svenskeren Rudolf Ericsson, som vandt 500 m-finalen i tiden 54,0 sekunder og 1500 m-finalen på 2:46,0, mens 5000 m-distancen blev vundet af Oskar Fredriksen fra Norge på 9:51,2 – blot 0,4 sekund foran Ericsson.

Resultater 

På 500 m- og 1500 m-distancerne blev der først løbet indledende heats, hvorfra løberne med de fire bedste tider gik videre til finalen.

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

1893
Sport i 1893
Sport i Berlin
Chresten (sanger)

Chresten Falck Damborg (født 24. februar 1987 i Gudum) er en dansk singer-songwriter i country- og popgenren. Chresten vandt en pladekontrakt med Sony Music i talentkonkurrencen X Factor 2013 på DR1. På finaledagen den 22. marts 2013 udsendte han singlen "Let Go", der er skrevet af X-Factor-mentor og sangerinde Ida Corr og producer Jesper Sidelmann. Chresten udsendte sit debutalbum Wanderlust den 21. marts 2014.

Diskografi

Album 
Wanderlust (2014)
Vindfang (2020)

Singler 
"Let Go" (2013)
"Hanging My Youth Out" (2014)

Kilder 

Sangere fra Danmark
Deltagere i X Factor (Danmark)
Personer fra Aalborg Kommune
Søren Hansen (politiker)

Søren Preben Hansen (født 20. marts 1942 i København) er en dansk sølvsmed og tidligere politiker.

Uddannelse 
Han er søn af journalist Erik Hansen og husmoder og frisør Tove Hansen, født Olsen, og gennemførte folkeskolen 1948-56, fagskole 1956-60 og blev udlært sølvsmed 1961 og gik desuden på Holly Royde College, Manchester University i 1963.

Politisk karriere 
Søren Hansen var sekretær i AOF i hovedstaden 1961-67 og i AOF's landsforbund 1967-68, organisationssekretær i Socialdemokratiet 1968-79, medlem af Socialdemokratiets forretningsudvalg 1968-72 og sekretær i Socialdemokratiets kulturudvalg 1968-86. Han var leder af A/S Karat Guld og Sølv 1980-85 og var kortvarigt direktør for forlaget Fremad 1984-85.

Hansen var partiets kandidat i Ringstedkredsen fra 1979 og i Slagelsekredsen fra 1985. Han var folketingsmedlem for Vestsjællands Amtskreds fra 23. oktober 1979 til 9. januar 1984. Han genindtrådte i Folketinget 5. februar 1985 efter Egon Jensens død og var medlem til 20. november 2001.

Han var Socialdemokratiets kulturpolitiske ordfører fra 1993, medlem af Nordisk Råds danske delegation fra 1990 og Nordisk Kulturfond fra 1993, formand fra 1998, medlem af den danske FN-delegation 1994 samt formand for Jernbanerådet fra 1995.

Tillidshverv 
Søren Hansen har haft en lang række tillidsposter, først i fagligt og politisk ungdomsarbejde 1956-61 og siden i de socialdemokratiske kulturinstitutioner. Han var medlem af AOF's bestyrelse 1968-80, næstformand fra 1976, formand for AOF i Norden 1975-79. Medlem af ARTEs bestyrelse fra 1971, formand fra 1978, medlem af Det Danske Teaters bestyrelse 1978 og af bestyrelsen for forlaget Fremad 1975-84, formand for Arbejdernes Kunstforening 1994-98, formand for Øster Borgerdiget Skole 1992-94 og medlem af Arbejdermuseets bestyrelse fra 1998.

Han var redaktør af AOF's tidsskrift Kulturfronten 1961-68, af Danmark - en Studiehåndbog (1968), af I stedet for klassesamfundet (1974), af Krag - som vi kendte ham (1978), af Stedserød (1980), og af Arbejdersangbogen (1987).

Han blev gift 29. maj 1999 med lærer Karin Højgaard (født 23. juli 1943 i Aarhus).

Kilder 
 Biografi hos Folketinget

Personer i Kraks Blå Bog
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Socialdemokraterne
Sølvsmede fra Danmark
Forlæggere fra Danmark
Personer fra København
Redaktører fra Danmark